CELEX: 32016R0777
Language: ro
Date: 2016-04-29 00:00:00
Title: Regulamentul (UE) 2016/777 al Consiliului din 29 aprilie 2016 privind alocarea posibilităților de pescuit în temeiul Protocolului de punere în aplicare a Acordului de parteneriat în domeniul pescuitului sustenabil încheiat între Uniunea Europeană și guvernul Insulelor Cook

20.5.2016   
            
            
               RO
            
            
               Jurnalul Oficial al Uniunii Europene
            
            
               L 131/39
            
         REGULAMENTUL (UE) 2016/777 AL CONSILIULUI
   din 29 aprilie 2016
   privind alocarea posibilităților de pescuit în temeiul Protocolului de punere în aplicare a Acordului de parteneriat în domeniul pescuitului sustenabil încheiat între Uniunea Europeană și guvernul Insulelor Cook
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 21 octombrie 2015, Uniunea și guvernul Insulelor Cook au parafat un acord de parteneriat în domeniul pescuitului sustenabil (denumit în continuare „acordul”) și un protocol de punere în aplicare a acestuia (denumit în continuare „protocolul”), care acordă navelor din Uniune posibilități de pescuit în apele asupra cărora Insulele Cook dețin suveranitatea sau jurisdicția în materie de pescuit.
            
         
               (2)
            
            
               Consiliul a adoptat la 29 aprilie 2016 Decizia (UE) 2016/776 (1) privind semnarea și aplicarea cu titlu provizoriu a acordului și a protocolului.
            
         
               (3)
            
            
               Este necesar să se definească metoda de alocare a posibilităților de pescuit între statele membre, atât pentru perioada de aplicare provizorie, cât și pentru toată durata protocolului.
            
         
               (4)
            
            
               În temeiul articolului 10 alineatul (1) din Regulamentul (CE) nr. 1006/2008 al Consiliului (2), dacă se constată că posibilitățile de pescuit alocate Uniunii în temeiul protocolului nu sunt utilizate integral, Comisia trebuie să informeze statele membre în cauză. Absența unui răspuns într-un termen care urmează să fie stabilit de către Consiliu ar trebui să fie considerată ca o confirmare a faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă.
            
         
               (5)
            
            
               Articolul 12 din protocol prevede aplicarea cu titlu provizoriu a protocolului de la data semnării sale. Prezentul regulament ar trebui să se aplice de la data semnării protocolului,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit prevăzute în protocolul de punere în aplicare a Acordului de parteneriat în domeniul pescuitului sustenabil dintre Uniunea Europeană și guvernul Insulelor Cook se repartizează între statele membre după cum urmează:
   
                
            
            
               Nave de pescuit ton cu plasă-pungă:
               
                           Spania:
                        
                        
                           3 nave
                        
                     
                           Franța:
                        
                        
                           1 navă
                        
                     
         (2)   Regulamentul (CE) nr. 1006/2008 se aplică fără a se aduce atingere acordului.
   (3)   În cazul în care cererile de autorizații de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit din partea oricărui alt stat membru, în conformitate cu articolul 10 din Regulamentul (CE) nr. 1006/2008.
   (4)   Termenul în care statele membre trebuie să confirme că nu utilizează integral posibilitățile de pescuit care le-au fost alocate în temeiul protocolului, astfel cum se prevede la articolul 10 alineatul (1) din Regulamentul (CE) nr. 1006/2008, se stabilește la 10 zile lucrătoare de la data la care Comisia solicită o astfel de confirmare.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la data semnării protocolului.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2016.
      
         
            Pentru Consiliu
         
         
            Președintele
         
         A.G. KOENDERS
      
   
   
      (1)  Decizia (UE) 2016/776 a Consiliului din 29 aprilie 2016 privind semnarea, în numele Uniunii Europene, și aplicarea cu titlu provizoriu a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia (a se vedea pagina 1 din prezentul Jurnal Oficial).
   
      (2)  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).